Пенсионер дари всичките си спестявания на болни деца
Пенсионер от Вършец дари всичките си спестени пари за лечението на тежко болни деца, съобщи Нова тв. 71-годишният Георги Георгиев събирал въпросната сума от 4000 лева с години, но решил, че може да помогне на друг, вместо да ги харчи за себе си: „Дай на хората каквото можеш, природата ще даде каквото може на теб“. С тази философия пенсионерът от Вършец дарява добро. Твърди, че за него парите са само хартии. Не така стоят нещата с четирите деца от Монтана, между които той разделил средствата. Едно от дечицата, на които мъжът помогна е Петър, който проходил отново преди месеци след тежка операция на двете тазобедрените стави: „Три месеца буквално беше на легло“, разказа майката на Петър, Десислава. С дарените пари момчето ще получи пълнокачествена рехабилитация, която ще му помогне да се възстанови по-бързо. Междувременно дядо Георги продължава да си живее добре и без спестявания. Раздава се за двора си и цветната си градина. Преди време бил строител и електротехник, откъдето дошли и спестените средства. Бай Георги започнал да заделя парите за доброто си дело след пенсионирането си през 2009 г. Дотогава той работел като строител и ел. техник във Вършец. Последно 37 години поддържал Оздравителния икономически техникум в курортния град. Но се захващал и със строителство в домовете на роднини, приятели и познати, разказва в. "Труд". „Научих се всичко да правя от баща ми - зидам и мажа, с дърво и камък работя. Татко беше като енциклопедия - всичко знаеше и каквото хванеше, го правеше като картинка. Имам този ген, дано да съм го предал на деца и внуци”, споделя майсторът. Имал двама братя, но те починали. Отгледал двете си дъщери почти сам, тъй като съпругата му починала.  Той не страда, че не е живял охолно - никога не е ходил на море, виждал го е само по телевизията. Не страда и че не е пътувал в чужбина - веднъж само отишъл до Югославия. Харесало му, но много повече му харесва да е в дома си, с близките в родния Вършец, под зелените била на Балкана и да прави нещо, което остава след него. Заради премеждията в живота си от 1966 до 1972 г. бай Георги няколко пъти е ходил при пророчицата Ванга и се съветвал с нея. „Много мъдра жена беше, виждаше в бъдещето. Каквото ми каза, всичко се случи. Но най-добре запомних думите й: „Дай на хората каквото можеш - каквото на теб ти трябва, природата ще ти даде”, спомня си пенсионерът. Източник: nabore Следваща статия: Тиквеник за Бъдни вечер Коментари Видео на деня